**आर्य युवा आत्मनिर्भर योजना – 2025-26 की घोषणा एवं उसमें भाग लेने का निमंत्रण**

11 जून, 2025

आप सभी को नमस्ते।

यह पत्र चेन्नई आर्य समाज के अंतर्गत, पुडुचेरी में वैदिक विद्या केंद्र की ओर से है। इसकी स्थापना गत वर्ष की गई है।

यह पत्र आगामी वर्ष में आर्य युवक आत्मनिर्भर योजना की घोषणा एवं निमंत्रण है। यह उन आर्य युवक-युवतियों के लिए है जो आत्मनिर्भर होते हुए आगे की पढ़ाई करना चाहते हैं। **और साथ-साथ, अपनी आध्यात्मिक उन्नति और** **वैदिक प्रचार प्रसार के मिशन के लिए भी तैयार होना चाहते हैं।**

इस योजना में आपका चयन होने पर, आप आत्मनिर्भर बनते हुए अपना व्यय भी स्वयं करेंगे, और **अपनी पढ़ाई का व्यय भी आपको दी जाने वाली वार्षिक रुपये 50000 छात्रवृत्ति से कर पाएंगे। वैदिक विद्या केन्द्र आपकी मेधा, तप और समर्पण के आधार पर आपको यह सहयोग देगा।**

इस योजना में दो प्रकल्प हैं, एक सामान्य प्रकल्प उन प्रतिभागियों के लिए हैं जो किसी भी विषय में अध्ययन करना चाहते हैं। दूसरा प्रकल्प विशेष उनके लिए हैं जो संस्कृत, भारतीय संस्कृति और वैदिक अध्ययन करना चाहते हैं। दूसरे प्रकल्प में योग्यता विस्तार के अवसर और अपेक्षित योग्यता के कुछ विशेष बिन्दु हैं जिन्हें पत्र के अंत में संलग्न किया गया है। शेष सारे नियम/ बिन्दु दोनों प्रकल्पों में समान है।

**इस पत्र में उपर्युक्त योजना से संबंधित मुख्य बिन्दु दिए गए हैं, जो कि इस प्रकार हैं :-**

1. **आपको अपनी योग्यता के विस्तार के कैसे अवसर इस योजना के अंतर्गत मिलेंगे?**
2. **इस योजना के प्रतिभागियों को ध्यान रखने योग्य मुख्य नियम क्या हैं?**
3. **आवेदकों की अपेक्षित योग्यता एवं मुख्य तिथियाँ?**

1. **आपको अपनी योग्यता के विस्तार के कैसे अवसर इस योजना के अंतर्गत मिलेंगे?**

आप दो तरह से अपनी आगे की पढ़ाई कर सकते हैं। दोनों ही विकल्पों में आपका आवास केंद्र के परिसर में होगा।

1. पांडिचेरी एक केंद्र शासित प्रदेश है और शैक्षणिक केंद्र है जहां देश भर से छात्र-छात्राएं पढ़ाई हेतु आते हैं। पांडिचेरी विश्वविद्यालय एक केन्द्रीय शैक्षणिक संस्थान है। JIPMER नामक प्रख्यात मेडिकल कॉलेज भी यहाँ है। यहाँ पर Diploma, UG, PG, PHD एवं वोकैशनल प्रशिक्षण के भी अनेक विकल्प खुलें हैं। इन राष्ट्रीय संस्थानों में पढ़ाई की भाषा सामान्य रूप से अंग्रेजी है। यहाँ पर विशिष्ट शैक्षणिक संस्थानों, उनके वेबसाईट और brochure इत्यादि की सूची उपलब्ध है। ध्यान रखें, आगामी शैक्षणिक वर्ष में प्रवेश का समय सीमित है। अतः जो इन कोर्सेस में अपना आवेदन देना चाहते हैं, वे शीघ्र करें।
2. आप अनलाइन पढ़ाई करना चाहते हैं, चाहे वह छोटे छोटे कोर्सेस हो अथवा distant education के जरिए डिग्री इत्यादि का कार्यक्रम हो। आप अगर UPSC, CAT, NDA, JEE, NEET, IBPS इत्यादि राष्ट्रीय स्तर की परीक्षाओं की तैयारी स्वयं से, ऑनलाइन कोर्सेस द्वारा करना चाहते हो, तो भी आप इस योजना में अपना आवेदन दे सकते हैं। आपको कंप्युटर, इंटरनेट इत्यादि की सुविधा संस्था की ओर से न्यूनतम मूल्य पर दी जाएगी, जिसका भुगतान आप छात्रवृत्ति से कर सकते हैं, अथवा केंद्र में अतिरिक्त सेवा देकर कर सकते हैं।
3. इस योजना के अंतर्गत आपको एक वर्ष तक वैदिक विद्या केंद्र में आवास की अनुमति है। अगर आप पढ़ाई हेतु (ग्रेजुएट अथवा पोस्ट ग्रेजुएट ) एक वर्ष से भी अधिक अवधि के लिए आवास चाहते हैं तो केंद्र में आवास आपके व्यवहार और उपलब्ध स्थान पर निर्भर रहेगा। अगर केंद्र में एक वर्ष के पश्चात आपके आवास की अनुकूलता नहीं बनती है तो आपके आवास की व्यवस्था केंद्र के बाहर किसी स्थान पर कराई जाएगी। कोई भी आर्थिक सहयोग आपके द्वारा केंद्र में दी जाने वाली सेवाओं के अनुपात में होगा।

**केंद्र की ओर से मौलिक प्रशिक्षण (सभी प्रतिभागियों के लिए अनिवार्य\*)**

1. अंग्रेजी में बोलने का प्रशिक्षण (आपको अंग्रेजी का अक्षर ज्ञान और अंग्रेजी सीखने की तीव्र इच्छा होनी चाहिए)
2. कंप्युटर में आपको MS Excel, PPT, Word इत्यादि का प्रशिक्षण दिया जाएगा।

इन दोनों मौलिक प्रशिक्षणों का मूल्य रुपये 12000 होगा जिसका भुगतान आपको दी जाने वाली छात्रवृत्ति से होगा।

1. मौलिक वैदिक प्रशिक्षण : आपको वैदिक विद्या केंद्र में विभिन्न विद्वानों द्वारा वर्ष भर चलने वाली प्रस्तावित कक्षाओं में न्यूनतम 300 घंटे की कक्षाओं में भाग लेना होगा। आप इन कक्षाओं में अपनी रुचि अनुसार निशुल्क पंजीकरण करवाकर, दर्शन, उपनिषद एवं महर्षि दयानंद के ग्रंथों का अथवा संस्कृत का अध्ययन कर सकते हैं। समय समय पर इन विषयों में परीक्षाएं होगी। परीक्षा उत्तीर्ण करने पर आपको आगे की पढ़ाई के लिए रुपये रुपये 25000 की अतिरिक्त छात्रवृत्ति दी जाएगी।
2. हम राष्ट्रीय एकता के उद्देश्य से चाहते हैं कि आप तमिल सीखें। संस्था में तमिल नि:शुल्क पढ़ाई जाएगी। अगर आप तमिल सीखते हैं और उसकी मौलिक परीक्षा उत्तीर्ण करते हैं तो आपको अतिरिक्त रुपये 10000 की छात्रवृत्ति आगे की पढ़ाई हेतु दी जाएगी।

आप इस एक वर्ष में अपना एवं पढ़ाई का व्यय स्वयं तो उठायेंगे ही, पर आगे की पढ़ाई के लिए भी रुपये 35000 तक की छात्रवृत्ति प्राप्त कर सकते हैं।

1. **इस योजना के प्रतिभागियों को ध्यान रखने योग्य मुख्य नियम क्या हैं?**
2. इस योजना में वे ही अपना आवेदन देवे, जो अथक परिश्रम और तप करने को सज्ज हो। साथ में केंद्र में आवास के समय अनुशासित जीवन जीना और गुरुकुलीय दिनचर्या का पालन करना चाहते हो।
3. **आपको हमारे परिसर में रहते हुए प्रति माह न्यूनतम 100 घंटे (यानि वर्ष में 1200 घंटे) का सेवा कार्य केंद्र में देना होगा। इसी के प्रतिफल में आपके रहने एवं भोजन की व्यवस्था केंद्र की ओर से होगी।**
4. साथ में आपको अपनी पढ़ाई के लिए केंद्र के द्वारा रुपये 50000 तक की वार्षिक छात्रवृत्ति दी जाएगी। इसमें से रुपये 12000 (मासिक रुपये 1000) आपको अपने निजी व्यय (यात्रा, कपड़े, किताबें आदि) के लिए दिए जाएंगे। शेष राशि आप जिस भी कोर्स का चयन कर रहे हैं, उसके ट्यूशन फी के भुगतान के लिए होगी।
5. आपको वैदिक विद्या केंद्र में विभिन्न वैदिक विषयों पर चल रही कक्षाओं में अनिवार्य रूप से वर्ष में 300 घंटे की कक्षाओं में भाग लेना होगा।

साथ में केंद्र की ओर से ऐसे अनेक प्रशिक्षण के विकल्प दिए जाएंगे जिसका आप चयन कर सकते हैं और उसका भुगतान आपको दिए जाने वाली छात्रवृत्ति से कर सकते हैं। (उदाहरण अलग अलग ऑनलाइन क्लासेस, ड्राइविंग क्लासेस, अलग अलग डिप्लोमा इत्यादि)। अगर आप ऑनलाइन कोर्स कर रहे हैं तो आपको कंप्युटर, इंटरनेट इत्यादि की सुविधा संस्था की ओर से न्यूनतम मूल्य पर दी जाएगी, जिसका भुगतान आप छात्रवृत्ति से कर सकते हैं।

1. **आवेदकों की अपेक्षित योग्यता एवं मुख्य तिथियाँ - अपेक्षित योग्यता -** 
   1. आप में आत्म निर्भर होते हुए वैदिक अध्ययन एवं प्रचार-प्रसार में गहन रुचि होनी चाहिए। अगर आप केवल आत्मनिर्भर होने हेतु या अपनी आधुनिक पढ़ाई में सहयोग प्राप्त करना चाहते हैं तो आवेदन न देवे।
   2. आपने बारहवीं की परीक्षा न्यूनतम 50% प्राप्त करके उत्तीर्ण की हो।
   3. आप अपने भविष्य के निर्माण के लिए पूर्ण पुरुषार्थ करने को तैयार हों।
   4. आपमें निम्न में से कोई भी अनुभव अथवा हुनर आता हो तो यथोचित वरीयता दी जाएगी
   5. वैदिक विषय अथवा आधुनिक विषय में लंबे समय का अध्ययन/ अध्यापन
   6. आर्य समाज की गतिविधियों में सक्रियता
   7. योग, व्यायाम इत्यादि का प्रशिक्षण
   8. आर्य वीर/ वीरांगना दल/ NCC में विशिष्ट स्थान
   9. कंप्युटर में Microsoft word, Excel, PPT में कार्य करने का अनुभव
   10. किसी भी हस्त अथवा वाक-कला (भजन, संगीत) में पारंगत
   11. भोजन बनाने अथवा सिलाई इत्यादि का अनुभव
2. अगर आपने पूर्व में कहीं भी कार्य किया है तो उस अनुभव को भी वरीयता दी जाएगी ।

**मुख्य तिथियाँ एवं सुरक्षा जमा राशि**

आपको अपना आवेदन निम्न लिंक पर भरना होगा। आवेदन प्राप्त करने की आखिरी तिथि 30 जून है। आवेदकों के चयन की प्रक्रिया आवेदन मिलने के साथ-साथ प्रारंभ हो जाएगी ताकि चयनित प्रतिभागियों को कोर्सेस इत्यादि में प्रवेश लेने का पर्याप्त समय मिल सके। इस लिए आवेदक अपने आवेदन के लिए आखिरी दिन की प्रतीक्षा न करें। यह प्रोग्राम 15 अगस्त 2025 से अथवा कोर्स आरम्भ होने की कोई तिथि अगर 15 अगस्त से पूर्व निर्धारित की गई, तो उस तिथि से प्रारंभ हो जाएगा। यानि सभी चयनित आवेदकों को 15 अगस्त 2025 से पूर्व वैदिक विद्या केंद्र में उपस्थित होना होगा।

**इस योजना में भाग लेने के लिए रुपये 15000 की सुरक्षा जमा राशि है जो चयनित प्रतिभागियों द्वारा देय है। इस योजना के अंतर्गत एक वर्ष पूर्ण करने पर आपको यह राशि लौटा दी जाएगी। इस के विषय में आप संलग्न पत्रक “**आर्य युवा आत्मनिर्भर योजना से संबंधित अन्य मुख्य नियम” पढ़ें।

**प्लेसमेंट :** जो प्रतिभागी इस योजना के अंतर्गत 1. सफलता पूर्वक अपनी सामान्य पढ़ाई पूरी करते हैं 2. केंद्र में पढ़ाए जाने वाले वैदिक विषयों पर अध्ययन कर परीक्षा उत्तीर्ण करें, 3. अपना व्यवहार और संस्था के प्रति सेवा भाव बनाए रखे, उनके प्लेसमेंट का उत्तरदायित्व वैदिक विद्या केंद्र उठाएगी। अन्य सभी को प्लेसमेंट में यथासंभव सहयोग दिया जाएगा, परंतु कोई उत्तरदायित्व केंद्र के ऊपर नहीं हैं।

जो प्रतिभागी इस योजना में रुचि रखते हैं और इस योजना के विषय में अतिरिक्त जानकारी प्राप्त करना चाहते हैं, वे निम्न ईमेल [ayay.vvk@davchennai.org](mailto:ayay.vvk@davchennai.org) अथवा फोन 91764 10164 पर (प्रतिदिन सायं 4 से 5 बजे) संपर्क करें। आप अपना आवेदन हमारे website – [www.vvk.davchennai.org](http://www.vvk.davchennai.org) में दे सकते हैं।

भवदीय संलग्न : 1. संस्कृत, भारतीय संस्कृति व वैदिक अध्ययन पर विशेषअनुलग्नक 2. इस योजना से अन्य मुख्य नियमों का अनुलग्नक

3. पांडिचेरी में उपलब्ध कॉर्सेस की सूची

व्रतिका आर्य, संचालिका – आर्य युवा आत्मनिर्भर योजना